**Բևեր** (հոլ.՝ Bever, ֆր.՝ Biévènе), Ֆլամանդական Բրաբանտ նահանգի կոմունաներից մեկը։ Առաջին անգամ հիշատակվել է Ժեմբլուի աբբայությունում 946 թվականին։ Բևերը գտնվում է Ֆլամանդական Բրաբանտ նահանգի ամենահեռավոր արևմուտքում, երկրի մայրաքաղաք Բրյուսելից մոտ 30 կմ դեպի հարավ-արևմուտք։ Մունիցիպալիտետի մեծ մասը զբաղեցնում է նույն անունով Բևեր քաղաքը։ Բնակչությունը մոտ 2,1 հազար մարդ է (2010 թվականի տվյալներով)։ Մունիցիպալիտետի ընդհանուր մակերեսը կազմում է 19,78 կմ², բնակչության խտությունը՝ 102 մարդ/կմ²։ 1947 թվականի մարդահամարի տվյալներով մունիցիպալիտետի բնակչության ավելի քան 30 %-ը ֆրանսերենն անվանել է որպես մայրենի լեզու, չնայած այն բանին, որ պաշտոնական լեզու է ճանաչվել հոլանդերենը, ֆրանկոֆոնները որոշակի լեզվական արտոնություններ ունեն այս տարածքում, ինչը մունիցիպալիտետի բրյուսելցիներին գրավում է։ Այնուամենայնիվ, բնակչության պայթյունավտանգ աճ չի նկատվում, հետևաբար, ի տարբերություն Բրյուսելի ծայրամասի արագ զարգացող 6 համայնքների, Բևերում ֆրանկոֆոնների և ֆլամանդացիների հարաբերությունները մամուլը գրեթե չի լուսաբանում և առայժմ չունեն ինտենսիվություն։

Հետաքրքիր փաստեր
----------------

Բևերը համարվում է Ֆլանդրիայի ամենահարավային կոմունան։ Բնակչության խտությունը ամենացածրը Ֆլամանդական Բրաբանտում է, ինչը հողի գները դարձնում է բավականին գրավիչ, հատկապես մայրաքաղաքի ֆրանկոֆոնների համար։ Մեկ այլ աշխարհագրական առանձնահատկություն. Բևերը Ֆլամանդական Բրաբանտի երկու 7 արտոնյալ լեզուներով կոմուններից մեկն է, որը ուղղակիորեն չի սահմանակցում Բրյուսելի մայրաքաղաքային շրջանին։

Կոմունայում գործազրկության մակարդակը փոքր է՝ 4,2 % (2010)։ Սակայն բնակչության մեծ մասն ավանդաբար աշխատում է Բրյուսելում կամ տարածաշրջանի այլ քաղաքներում։

Լեզվական իրավիճակ
-----------------

1910-1947 թվականներն ընկած ժամանակահատվածում ֆրանսերենը զգալիորեն նվազեցրել է տեղական ֆլամանդական բարբառները։ Այսպես, նրանց համար, ովքեր նախապատվությունը տվել են ֆրանսերենին, 4,5 %-ից բարձրացել է մինչեւ 59,6 %, իսկ նրանց տիրապետողների բաժինը ՝ 21,7 %-ից մինչև 86,8 %։ 1963 թվականի արդյունքներով Բևերը ֆրանկոֆոնների համար ստացել է լեզվական արտոնություններ, որոնք պահպանվել են նույնիսկ 1970 թվականից հետո, երբ այն պաշտոնապես մտել է Ֆլամանդական տարածաշրջանի կազմի մեջ։ Հաջորդ 40 տարիների ընթացքում կոմունան ենթարկվել է բավականին ինտենսիվ վերափոխումների, սակայն 2000-ականների կեսերից Բրյուսելի մայրաքաղաքային շրջանի շարունակվող սուբուրբանիզացիայի արդյունքում, որից Բևերը հեռու էր 30 կմ-ով, այդ ծայրամասային կոմունայում նույնպես նկատվել է ֆրանկոֆոնների մասնաբաժնի և թվի բավականին ինտենսիվ աճ։ Այսպես, ընդամենը երեք տարվա ընթացքում՝ 2006-2008 թվականներին, ֆրանկոֆոնների նորածինների բաժինը 8,3 %-ից աճել է մինչև 25,0 %, իսկ ֆլամանդացիների նորածինների բաժինը 87,5%-ից նվազել է մինչև 66,7 %։ 4,2 %-ից մինչև 8,3 % աճել է ալոֆոնների նորածինների բաժինը։ Կոմունայում առաջվա պես տարածված են ամուսնությունները երկու լեզվական համայնքների ներկայացուցիչների միջև։ Ընդ որում, Բևենի բնիկ ֆրանսախոս բնակչությունը քիչ է հետաքրքրվում քաղաքականությամբ և Բևենի պատգամավորների մեջ չկա ոչ մի ֆրանկոֆոն, թեև ընտրված ֆլամանդացիների մեծ մասը լավ տիրապետում է ֆրանսերենին։

Ժողովրդագրություն
-----------------

Բևերի բնակչությունը զգալիորեն կրճատվել է 19-րդ դարի երկրորդ կեսից 20-րդ դարի առաջին կեսին, երբ նկատվել է գյուղացիների ինտենսիվ ելքը Բրյուսել և այլ խոշոր քաղաքներ։ Արդյունքում կոմունայի բնակչությունը խիստ ծերացել է և բնակչության բնական անկում է սկսվել։ Այնուամենայնիվ, 70-ական թվականների վերջից, երբ նկատվում էր Բրյուսելի ծայրամասի ինտենսիվ մերձուրբանիզացման գործընթացը, միգրացիոն աճը սկսել է փակել բնական անկումը՝ ապահովելով բնակչության ընդհանուր աճ։

### XIX դար

| Տարի | 1806 | 1816 | 1830 | 1846 | 1856 | 1866 | 1876 | 1880 | 1890 |
| --- | --- | --- | --- | --- | --- | --- | --- | --- | --- |
| Բնակչություն | 2877 | 2848 | 3270 | 3425 | 3080 | 3076 | 2854 | 2810 | 2725 |
| Opmerking: resultaten volkstellingen op 31/12 |

### XX դար

| Տարի | 1900 | 1910 | 1920 | 1930 | 1947 | 1961 | 1970 | 1976 |
| --- | --- | --- | --- | --- | --- | --- | --- | --- |
| Բնակչություն | 2664 | 2607 | 2385 | 2212 | 1918 | 1627 | 1687 | 1615 |
| Opmerking: resultaten volkstellingen op 31/12 tot en met 1970 + 31/12/1976 |

### ХХ-XIX դար

| Տարի | 1977 | 1980 | 1985 | 1990 | 1995 | 2000 | 2005 | 2009 |
| --- | --- | --- | --- | --- | --- | --- | --- | --- |
| Բնակչություն | 1615 | 1698 | 1739 | 1775 | 1903 | 1980 | 2014 | 2093 |
| Opmerking:Inwoneraantal op 01/01 — Bron:NIS |

Ծանոթագրություններ
------------------

1. ↑  Wettelijke Bevolking per gemeente op 1 januari 2018 — Statbel.
2. ↑  Crossroads Bank for Enterprises
3. 1 2 3  bever-bievene.be
4. ↑  BIEVENE:LA PRESSE FLAMANDE ET VU RALLUMENT LE BRULOT COMMU
5. ↑
6. ↑  fr:Résultats des recensements linguistiques des communes à facilités linguistiques#Petit-Enghien
7. ↑  Fourni par Google Documents
8. ↑  S’IMMERGER DANS U NE ECOLE NEERLANDOPHONE — L’Avenir
9. ↑  «S'IMMERGER DANS U NE ECOLE NEERLANDOPHONE - lavenir.net». Արխիվացված է օրիգինալից 2013 թ․ մարտի 16-ին. Վերցված է 2013 թ․ մարտի 15-ին.
10. ↑  «3e mandat du chef du village gaulois | Afdeling Bever - Biévène». Արխիվացված է օրիգինալից 2013 թ․ մարտի 16-ին. Վերցված է 2013 թ․ մարտի 15-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | VIAF: 3469163091963095070006 · WorldCat VIAF: 3469163091963095070006 |

 |